Erysichthón (syn Kekropa)

Erysichthón () je v gréckej mytológii syn aténskeho kráľa Kekropa a jeho manželky Aglaury.

Erysichthón mal tri sestry, Hersu, Aglauru a Pandrosu, ktoré sa stali kňažkami bohyne Atény. Zomrel bezdetný v mladom veku.

Antický autor Pausanias, ktorý v druhom storočí precestoval Grécko zaznamenal, že v atickom prístavnom meste Prasiai videl neďaleko Apolónovho chrámu pamätník Erysichthóna a sochu bohyne pôrodu Eileithyie, ktorú Erysichthón priviezol z ostrova Délos, kam vykonal posvätnú púť. Na ostrov Délos priniesol obetné dary a na spiatočnej ceste náhle zomrel.

Referencie 

Postavy gréckej mytológie